באירוע המרכזי, תצוגת אופנה שכולה חגיגה בהשראת הדמות האייקונית של ערוץ ניקלודיאון – בובספוג, החוגג 20 שנה, שתוקדש ל'כנפיים של קרמבו' תנועת הנוער לצעירים עם ובלי צרכים מיוחדים.
יעל ארד היא אחת מיוזמות הערב ומנהלת חטיבת המסחור של מותגי ניקלודיאון וויאקום בישראל.
המעצבים שילבו בעבודותיהם אלמנטים ויזואליים המתכתבים עם ערכי היסוד של הספוג הנודע: מודעות סביבתית, סובלנות, דמיון, יצירתיות, שובבות, אופטימיזם ועוד.
ירון מינקובסקי, אחד המעצבים המובילים בארץ, שאב את השראתו מרוח הסובלנות וקבלת האחר של בובספוג. הדגם שיצר מבוסס על עבודתו עם אנשים בעלי מוגבלויות, והרצון לעצב עבורם בגדים יפהפיים ההולמים את צרכיהם.
טל רוזנפרב, מעצבת הבית של מותג האופנה קום-איל-פו, הציגה דגם שיצרה בשיתוף עם הרוקמת והאמנית אביגיל קולקר. השתיים יצרו חליפה ובה ארוגות דמויות מן התכנית כאמירה נגד זיהום האוקיינוסים בפרט, וזיהום הסביבה בכלל.
שחר אבנט רגילה לעבודה צמודה עם סמלי תרבות. המעצבת הצעירה כבר זכתה להלביש את ביונסה, והיא גם האחראית על עיצוב הקימונו המפורסם שלבשה נטע ברזילי לקליפ של "Toy". על הדגם שעיצבה עבור התצוגה אמרה אבנט: "אילו בובספוג היה שמלה, כך הוא היה נראה".
שלומית אזרד, אחת ממעצבות שמלות הכלה מצליחות בארץ, הציגה עיצוב בהשראת ביתו של בובספוג. חלקה התחתון של השמלה מעוצב בצורת גל כמחווה לעיר התת-מימית ביקיני-בוטום.
דרור קונטנטו, אחד המעצבים הישראלים המצליחים ביותר בשוק הבינלאומי, יצר שמלה עבור בל אגם, מגיבורות הקהילה הטרנסג'נדרית בארץ. השמלה משקפת את קבלת האחר הטבועה באישיותו של בובספוג, ותחגוג את ייחודיותו של כל אחד מאתנו.
המעצב המצליח שי שלום עיצב שמלה המאתגרת את גבולות הזהות המגדרית. העבודה על השמלה נעשתה תוך הקפדה על חומר גלם ייחודי, ספוג דקיק שעוצב כשמלת מחוך קטנטנה.
המעצבת ירדן מיינפלד דיזינגוף השיקה דגם בהשראת האופטימיות הקוסמית של בובספוג, עם הכיתוב Follow The Rainbow, כמחווה לקהילה הלהט"בית.
שני צימרמן, כוכב עולה בשמי תעשיית האופנה הישראלית, יצרה שמלה משובצת באבני חן המגלמת את חוש ההומור הנצחי ורוחו הטובה של בובספוג.
יעל ארד, אחת מיוזמות הערב ומנהלת חטיבת המסחור של מותגי ניקלודיאון וויאקום בישראל: 'במרוצת השנים ביסס את עצמו בובספוג כאייקון תרבותי. ככזה הוא מהווה השראה ליוצרים מתחומים שונים, השואבים מרוח הדמיון והיצירתיות שלו. זה רק טבעי ששבוע האופנה הישראלי, אחד מהאירועים הבינלאומיים הגדולים בישראל, יחבור אל התופעה הגלובלית שהיא בובספוג.
התצוגה תוקדש לילדי 'כנפיים של קרמבו', תנועת הנוער, הפועלת כדי שלכל הילדים-ללא הבדלי יכולת, מוצא, דת או מגדר, תהיה מסגרת חברתית נגישה, משלבת שבה יוכלו ליהנות עם חברים. התצוגה תסייע בפתיחת סניף חדש של 'כנפיים של קרמבו". הסניף שייחנך בנתיבות יספק לחניכיו פעילות חברתית-חינוכית, במודל של חונכות אישית-במסגרת קבוצתית.
החיבור של בובספוג – המסמל שמחת חיים, אופטימיות חברות, אהבת האחר וקבלת השונה לבין תנועת הנוער "המיוחדת" 'כנפיים של קרמבו', הוא חיבור טבעי וערוץ ניקלודיאון שמח וגאה להזמין את פעילי 'כנפיים של קרמבו', לסיים את התצוגה, ולצעוד על המסלול, כחלק מחגיגות ה – 20 שנה ובמסגרת החגיגות בעולם כולו'.